Stasys Makūnas

Stasys Makūnas (g. 1956 m. spalio 19 d. Zapyškyje) – Lietuvos ir Jurbarko rajono politinis bei visuomenės veikėjas.

 Biografija 

1963 m. pradėjo lankyti Zapyškio aštuonmetę mokyklą, 1971–1974 m. mokėsi Kauno 2-oje vidurinėje mokykloje. 1974–1980 m. studijavo Kauno medicinos instituto Gydomajame fakultete.

1980–1981 m. Vilniaus miesto 2-osios klinikinės ligoninės gydytojas internas, 1981–1984 m. Trakų rajono Aukštadvario tuberkuliozinės ligoninės gydytojas. Nuo 1984 m. Jurbarko rajono centrinės ligoninės gydytojas psichiatras, 1992–1993 m. – vyriausiojo gydytojo pavaduotojas gydymo reikalams. Nuo 2003 m. UAB „Jurbarko šeimos klinika“ direktorius. Jurbarko rajono psichikos sveikatos centro gydytojas psichiatrashttp://www.jurbarkosviesa.lt/Naujienos/Ivykiai/Psichiatras-Stasys-Makunas-supainiojo-viesus-ir-privacius-interesus .

1995–2007 m. ir 2016–2019 m. Jurbarko rajono savivaldybės tarybos narys, 1995–1997 m. Jurbarko rajono savivaldybės meras.

Nuo 1988 m. vasaros dalyvavo Lietuvos Persitvarkymo Sąjūdžio veikloje. Buvo išrinktas Sąjūdžio Jurbarko tarybos pirmininku, Sąjūdžio seimo nariu. 1993–1995 m. Tėvynės sąjungos Jurbarko skyriaus narys.

Žmona Onutė, gydytoja. Vaikai Darius, Skirmantė, Viktorija.

 Šaltiniai 

Makunas Stasys